CELEX: 32014R1036
Language: fi
Date: 2014-09-25 00:00:00
Title: Komission täytäntöönpanoasetus (EU) N:o 1036/2014, annettu 25 päivänä syyskuuta 2014 , tiettyjen tavaroiden luokittelusta yhdistettyyn nimikkeistöön

1.10.2014   
            
            
               FI
            
            
               Euroopan unionin virallinen lehti
            
            
               L 287/6
            
         KOMISSION TÄYTÄNTÖÖNPANOASETUS (EU) N:o 1036/2014,
   annettu 25 päivänä syyskuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä syyskuuta 2014.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Piirilevykokoonpano, joka on tullille esitettäessä tarkoitettu asennettavaksi LCD-näytöllä ja videosignaalien toistolaitteella varustettuun televisiovastaanottimeen.
                  Kokoonpanossa on seuraavat liitännät ulkoiseen laitteeseen yhdistämistä varten:
                  
                              —
                           
                           
                              VGA-sisäänmeno
                           
                        
                              —
                           
                           
                              HDMI-sisäänmenot (HDCP-tuettu)
                           
                        
                              —
                           
                           
                              RGB-video-sisäänmenot (SCART-liitännät)
                           
                        
                              —
                           
                           
                              videokomponentin sisäänmeno
                           
                        
                              —
                           
                           
                              CVBS-video-sisäänmeno ja -ulostulo
                           
                        
                              —
                           
                           
                              audio-sisäänmeno ja -ulostulo
                           
                        
                              —
                           
                           
                              kaiuttimen ulostulo
                           
                        
                              —
                           
                           
                              USB-portti.
                           
                        Kokoonpanossa on myös useita sisäisiä liitäntöjä, kuten matalajännitteisen eromuotoisen signaalinsiirtotavan (LVDS) liitäntä LCD-näytön yhdistämiseksi ja liitäntä sisäiseen teholähteeseen.
                  Kokoonpanossa ei ole radiotaajuuspiireistä (RF-lohko), välitaajuuspiireistä (IF-lohko) ja demodulaatiopiireistä (DEM-lohko) koostuvaa ”viritintä” digitaalisten televisiosignaalien vastaanottoa varten.
                  LCD-näyttö ei ole tavaran mukana esitettäessä se tullille.
                  Kokoonpanolla on useita toimintoja, kuten analogi-digitaalimuuntaminen, videon dekoodaus (esim. MPEG4), skaalaus, audion dekoodaus, äänenvahvistus, HDMI-vastaanotin ja LCD-näytön LVDS-ulostulolähetin.
                  Skaalaimella pystytään vakiomuotoisten video- tai televisiosignaalien lisäksi käsittelemään useita sisääntulevia automaattisille tietojenkäsittelykoneille (ATK) tyypillisiä erottelutarkkuuksia (enintään 1 920 × 1 080 pikseliä) LCD-näytön alkuperäiseksi erottelutarkkuudeksi.
                  Kokoonpanolla voidaan toistaa kuvia ja ääntä USB-muistista.
               
               
                  8529 90 65
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan sekä CN-koodien 8529, 8529 90 ja 8529 90 65 nimiketekstien mukaisesti.
                  Kokoonpanossa ei ole vain videon toistamiseen tarkoitettuja elektronisia komponentteja, vaan siinä on myös lisätoimintoja suorittavia komponentteja, kuten LCD-näytön LVDS-ulostulolähetin ja skaalain, joka on erityisesti suunniteltu LCD-näytöllä varustettuihin televisiovastaanottimiin, koska sillä pystytään käsittelemään useita ATK-tyyppisiä erottelutarkkuuksia. Koska kokoonpanossa on myös nimikkeen 8521 soveltamisalaan kuulumattomia komponentteja (toimintoja), luokittelu kyseisen nimikkeen videosignaalin toistolaitteeksi ei tule kyseeseen.
                  LCD-näytön puuttumisen vuoksi luokittelu alanimikkeen 8528 72 40 kuvaruudulla varustetuksi televisiovastaanottimeksi ei tule kyseeseen.
                  Sen vuoksi kokoonpano on luokiteltava CN-koodiin 8529 90 65 nimikkeen 8528 laitteiden elektroniseksi rakenneyhdistelmäksi.